మధురం (2025 సినిమా)

మధురం ఎ మెమొరబుల్ లవ్ 2025లో తెలుగులో విడుదలైన సినిమా. శ్రీ వెంకటేశ్వర ఎంట‌ర్‌టైన్‌మెంట్స్ బ్యానర్‌పై యం.బంగార్రాజు నిర్మించిన ఈ సినిమాకు రాజేశ్‌ చికిలే దర్శకత్వం వహించాడు. ఉదయ్‌రాజ్‌, వైష్ణవి సింగ్‌, కోటేశ్వర రావు, కిట్టయ్య ప్రధాన పాత్రల్లో నటించిన ఈ సినిమా టీజర్‌ను 2024 జూన్ 23న, ట్రైలర్‌ను 2025 ఏప్రిల్ 12న విడుదల చేయగా, సినిమాను ఏప్రిల్ 18న విడుదల చేశారు.
కథ
ఆత్రేయపురంలోని ప్రభుత్వ పాఠశాలలో మధు (వైష్ణవి సింగ్) పదో తరగతి చదువుతుంటుంది. మధును క్లాస్ మేట్ రాజు (రాజేశ్‌ చికిలే) ప్రేమిస్తుంటాడు. తన ప్రేమ గురించి  మధుకు చెప్పడానికి రాజుకు ధైర్యం సరిపోదు. దాంతో తొమ్మిదో తరగతిలో ఉన్న తన మిత్రుడు రామ్ (ఉదయ్ రాజ్)కు తన ప్రేమ గురించి మధుకు చెప్పమంటాడు. కానీ   మధు అప్పటికే తాను రామ్ ను ప్రేమిస్తున్నానని స్నేహితురాలికి చెబుతుంది. పదో తరగతి పూర్తి కాగానే మధు చదువుకోవడానికి సిటీకి వెళ్ళిపోతుంది. ఆమెను కలవడానికి పట్నంలోని కాలేజ్ కు వెళ్ళిన రామ్, మధుని వేరొకరితో సన్నిహితంగా మెలగడం చూసి అపార్థం చేసుకుంటాడు. దాంతో వీరిద్దరి మధ్య అగాధం ఏర్పడి దూరమైపోతారు. చివరికి మధు, రామ్ కలిసారా? లేదా అనేదే మిగతా సినిమా కథ.

నటీనటులు
 ఉదయ్ రాజ్
 వైష్ణవీ సింగ్
 జబర్దస్త్ ఐశ్వర్య
 కోటేశ్వర రావు
 కిట్టయ్య
 ఎఫ్ ఎం బాబాయ్
 గురుగుబెల్లి దివ్య శ్రీ   
 సమ్యు రెడ్డి
 ఉష
 అప్పు
 రామ్

మూలాలు

బయటి లింకులు

వర్గం:2025 తెలుగు సినిమాలు